# Adolf Etolin

### Wikipedia

Adolf Karlovitš Etolin (alun perin Arvid Adolf Etholén) (s. 9. tammikuuta 1799, Helsinki – k. 29. maaliskuuta 1876, Elimäki) oli venäläis-amerikkalaiselle kauppakomppanialle työskennellyt tutkimusmatkailija ja hallintovirkailija.

Jotkut historiantutkijat uskovat, että Etolin matkusti Venäjältä Yhdysvaltoihin Vasili Golovninin kanssa Kamtšatkalla vuonna 1817, mutta nykyään ei tunneta mitään asiakirjoja, jotka vahvistaisivat tämän.

Etolin toimi vuodesta 1818 vuoteen 1825 laivakapteenina. Hän oli osa joukkoa, joka kartoitti Beringinmerta vuodesta 1822 vuoteen 1824. Vuonna 1834 hän oli venäläis-amerikkalaisen kauppakomppanian kuvernöörin adjutantti. Hän oli venäläis-amerikkalaisen kauppakomppanian kuvernööri vuosina 1840-1845 ja venäläis-amerikkalaisen kauppakomppanian johtokunnan jäsen Pietarissa, Venäjällä vuosina 1847-1859.

Hän hankki keisarilta luvan luterilaisen seurakunnan perustamiselle Sitkaan, sillä melkein kolmannes siirtokunnan virkamiehistä oli luterilaisia. Uuden seurakunnan papin virkaa tarjottiin Uno Cygnaeukselle.

Etolinsaari Alaskassa on nimetty Etolinin mukaan, kuten ovat myös niemi ja vuori.

| Tämä henkilöstä kertova artikkeli on tynkä. Voit auttaa Wikipediaa laajentamalla artikkelia.

Haettu osoitteesta http://fi.wikipedia.org../../../a/d/o/Adolf_Etolin_5d16.html

Luokat: Henkilötyngät | Tutkimusmatkailijat

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- English